DA vaar weer uit oor omstrede Suiwelprojek | Radio Rosestad 100.6FM
DA vaar weer uit oor omstrede Suiwelprojek
Posted By: Gerdie Karstens 14/06/2018
Die DA in die Vrystaat sê die departemente van landbou, finansies en openbare werke asook die Vrystaat Ontwikkelingskorporasie moet aanspreeklik gehou word vir die verlies van miljoene rand by die Vrede Suiwelprojek en 'n mislukte konstruksieprojek van 'n nuwe gebou vir die provinsiale wetgewer.
Die DA lid in die wetgewer, Roy Jankielsohn, het sy mening gegee tydens 'n gesamentlike sitting van die komitees oor Openbare Rekeninge en Finansies en Ekonomiese Ontwikkeling wat wil vasstel wie vir die twee projekte verantwoordelik gehou moet word.
Jankielsohn sê daar is geen bewys dat enige geld bestee is aan die konstruksie van 'n nuwe gebou vir die wetgewer nie.